Na temelju članka 84. Zakona o odgoju i obrazovanju u osnovnoj i srednjoj školi (NN. br.87/08., 86/09., 92/10., 105/10., 90/11., 5/12.,16/12., 86/12., 126/12., 94/13., 152/14., 7/17, 68/18, 98/19,

64/20), Pravilnika o kriterijima za izricanje pedagoških mjera NN 87/08., 86/09., 92/10., 105/10.

— ispravak, 90/11., 16/12., 86/12., 94/13., 152/14. i 3/2017) te članka 40. Statuta Katoličke osnovne škole Svete Uršule, Školski odbor je na sjednici 22. svibnja 2023. godine donio:

PRAVILNIK O PRAĆENJU I PRAVDANJU

IZOSTANAKA UČENIKA

# Članak 1.

1. Pravilnikom o opravdavanju izostanaka (u daljnjem tekstu: Pravilnik) određuje se način praćenja i pravdanja izostanaka učenika. Pojam učenik stavljen u muškom rodu, ali se podrazumijeva i za učenice. Pravilnik sadrži precizno definirane specifične izostanke, mjere za suzbijanje neopravdanih izostanaka s nastave i načine sprječavanja takvih izostanaka, ali i poticajne mjere za učenike koji ne izostaju s nastave. Pravilnikom se uređuju i izostanci za vrijeme virtualne nastave.
2. Praćenje izostanaka učenika podrazumijeva bilježenje učeničkih izostanaka na svakom nastavnom satu, koje vrši učitelj. Opravdavanje učeničkih izostanaka podrazumijeva utvrđivanje razloga izostanaka i bilježenja (ne)opravdanosti razloga izostanaka što radi razrednik u suradnji s roditeljima /skrbnicima.
3. Opravdanim izostancima smatraju se bolest učenika, smrtni slučaj u obitelji, iznimne obiteljske prilike (bolest člana obitelji), problemi u prometu, elementarne nepogode i drugi opravdani razlozi.

**Članak 2.**

1. Roditelji/staratelji su odgovorni za učenikovo redovno pohađanje nastave, dužni su obavijestiti školu o razlozima izostanka učenika, te su dužni pravodobno opravdati izostanak učenika (usmeno ili pismeno).
2. U slučaju bolesti učenika ili nekog drugog opravdanog razloga zbog kojih učenik treba izostati iz škole, roditelj ili skrbnik je dužan osobno ili telefonom, isti dan ili naredni dan od nastupanja bolesti ili opravdanog razloga obavijestiti školu o odsustvu učenika s nastave.
3. Roditelj ili skrbnik je dužan donijeti ili poslati liječničku ispričnicu ili popunjen obrazac škole za pravdanje izostanaka (nalazi se na web stranici škole) u roku od pet (5) radnih dana od dana povratka učenika na nastavu. U protivnom će se izostanak učenika smatrati neopravdanim. Razrednik može iznimno opravdati izostanke naknadno i nakon 5 radnih dana, ako su roditelji/skrbnici bili u nemogućnosti kontaktirati školu, o čemu trebaju imati valjani dokaz.
4. Učenici čiji roditelji ne opravdaju izostanke s nastave najkasnije u roku od deset (10) radnih dana dobit će neopravdane sate.
5. lako je navedeno da izostanke opravdava roditelj osobno, učenik može i sam donijeti ispričnicu.
6. Svi sati koji se pokušaju opravdati krivotvorenom liječničkom potvrdom ili potvrdom drugih organizacija i/ili institucija, neće biti ispričani, a krivotvorene potvrde prijavit će se nadležnim tijelima. Učenicima koji donesu lažnu liječničku potvrdu, bit će izrečena pedagoška mjera strogog ukora.

**Članak 3.**

1. Roditelj tijekom jedne školske godine pisanom isprikom može ispričati izostanak učenika više puta godišnje u trajanju do tri radna dana.
2. Mogućnost da roditelj ispriča učenika zbog bolesti ili drugog opravdanog razloga postoji samo ako se radi o izostanku od tri (3) radna dana, a ukoliko se radi o više uzastopnih dana, da bi se izostanak ispričao, potrebna je liječnička ispričnica, ili druga odgovarajuća dokumentacija koja ovisi o razlogu izostanka i koja dokazuje opravdanost izostanka.
3. Ako roditelj zanemaruje svoje obaveze vezano uz pravdanje izostanaka djeteta, škola mu je dužna uputiti pisani poziv za razgovor s razrednikom i stručnim suradnicima škole.
4. Ako roditelj učestalo zanemaruje obaveze vezano uz pravdanje izostanaka djeteta, škola je dužna o tome obavijestiti nadležnu ustanovu socijalne skrbi, koji je dužan izvijestiti školu o poduzetim mjerama.

# Članak 4.

1. U slučaju neprisustvovanja učenika nastavi i nedostavljenih informacija o razlogu izostanka od strane roditelja/skrbnika, razrednik je dužan u roku od pet dana pisano izvijestiti roditelja, odnosno skrbnika, da učenik ne dolazi na nastavu.
2. Pod neredovitim dolaženjem smatra se neopravdani izostanak tri (3) dana uzastopce ili pet (5) dana s prekidima tijekom jednog mjeseca.
3. O učenicima koji ne pohađaju školu ili je ne pohađaju redovito, ravnatelj je dužan izvijestiti nadležnu ustanovu socijalne skrbi u roku od sedam (7) dana od dana saznanja o neizvršavanju obveza.

# Članak 5.

1. Izostanak učenika s pojedinog sata dopušta razrednik, stručni suradnik~~,~~ predmetni učitelj ili ravnatelj.
2. Učenik kojeg treba drugi učitelj sa sata može biti pušten samo uz dogovor i suglasnost oba učitelja te ga tada nije nužno upisati u dnevnik.
3. Zatraži li učenik prijevremeni odlazak s nastave iz zdravstvenih razloga, učenik može otići iz Škole, odnosno nastave ili drugog odgojno-obrazovnog rada po odobrenju učitelja, razrednika, stručnog suradnika ili ravnatelja o čemu se telefonski obavještava roditelja /skrbnika. Djelatnik škole će sa učenikom pričekati roditelja da dođe po učenika.
4. Izostanak učenika s nastave tijekom dana odobrava i opravdava razrednik, a u slučaju odsutnosti razrednika stručni suradnik ili ravnatelj.

# Članak 6.

1. Sve izostanke, osim bolesti učenika, roditelj mora najaviti unaprijed i pisano zatražiti dopuštenje. Tako učenik može izostati s nastave prema odobrenju:
   * učitelja s njegovog sata (u hitnim slučajevima, kada se ne može kontaktirati razrednik, stručni suradnik ili ravnatelj)
   * razrednika (do 3 radna dana)
   * ravnatelja (do 7 radnih dana)
   * učiteljskog vijeća (do 15 radnih dana).
2. Učenici koji idu na školsku razinu natjecanja smiju izostati taj dan s nastave. Za županijsku i državnu razinu dan prije. Učenici koji su zbog natjecanja izostali s redovne nastave, dužni su nadoknaditi propušteno u najkraćem roku, kao i propuštene ispite znanja. Dan poslije povratka na nastavu oslobođeni su usmenih i pismenih ispitivanja.
3. Učenik koji zbog izvanškolskih aktivnosti (kao što su sportske u okviru sportskih klubova, obveza u glazbenoj/plesnoj školi ili kulturno-umjetničkom društvu i s1.) neće nazočiti nastavi dužan je izostanak unaprijed najaviti razredniku, a roditelj mora donijeti potvrdu kluba ili škole o izostanku ili rasporedu utakmica, treninga i dr. i ako je više od sedam dana dobiti dozvolu ravnatelja.
4. Učenik koji ima dogovoren specijalistički liječnički pregled dužan je izostanak unaprijed najaviti razredniku i priložiti liječničku ispričnicu.
5. Učenici koji odlaze na specijalističke preglede koji se unaprijed zakazuju trebaju nastojati da se ti pregledi dogovaraju u vrijeme kada nemaju nastavu. Ukoliko nije moguće dogovoriti termin liječničkog pregleda izvan nastave — učenik je obvezan unaprijed razredniku, a ako to nije moguće — predmetnom učitelju najaviti izostanak i dokazati da se radi o specijalističkom liječničkom pregledu (npr. narudžbom ili upisnim terminom od liječnika), a nakon pregleda donijeti liječničku ispričnicu.
6. Redovni posjeti liječniku (opće medicine, stomatologu i s1.) koji se mogu zakazati izvan nastave, nisu opravdani razlozi izostanka.

# Članak 7.

1. Učenik za kojega postoji opravdana sumnja da izbjegava najavljenu provjeru znanja bit će usmeno ili pisano ispitan po povratku na nastavu prvi ili najkasnije drugi sat nakon termina redovne provjere. Produljenje neodgovaranja ili ne pisanja neće biti moguće osim u zdravstveno iznimnim situacijama, uz predočenje liječničke upute.
2. Učenik koji nije nazočan nastavi ni u tim terminima odgovarat će, usmeno ili pisano, bez najave, na satu koji odredi predmetni učitelj.
3. Učenik, za koga se utvrdi da sustavno izbjegava najavljenu provjeru znanja, bit će usmeno ili pisano ispitan, bez najave, na bilo kojem satu po povratku u školu.

# Članak 8.

1. Ako učenik često izostaje po jedan sat ili izbjegava određene nastavne predmete tijekom redovne nastave u školi i u slučajevima nastave na daljinu, razrednik je dužan zabilježiti izostanke, obavijestiti roditelje i razgovor s roditeljem evidentirati u E- dnevniku. Roditelj je dužan pravdati izostanak učenika s nastave na daljinu kao i kada je redovna nastava u školi.
2. Ukoliko učenik često opravdava izostanke zbog tehničkih poteškoća prilikom nastave na daljinu, učeniku će se omogućiti pohađanje nastave na daljinu u prostorima škole gdje će imati osigurane sve potrebne uvjete za rad, a pod nadzorom djelatnika škole, uz poštivanje svih epidemioloških mjera.
3. U slučaju zaključka o učestalim izostancima s određenog predmeta ili dana tijekom nastavnog tjedna, razrednik će uputiti na razgovor stručnom suradniku ili ravnatelju. Prema procjeni razrednika razgovoru će nazočiti i roditelj.

# Članak 9.

1. Učenik koji nije izostao niti jedan nastavni sat, bit će javno i pismeno pohvaljen.
2. Ravnatelj će nagraditi razredni odjel s najmanjim brojem izostanaka po učeniku. O vrsti nagrade odlučit će ravnatelj u dogovoru s Razrednim vijećem.

Ovaj Pravilnik stupa na snagu osmog dana od dana objave na oglasnoj ploči Škole. . KLASA:602-02/23-04/03

URBROJ: 2186-166-23-01

Varaždin, . 22. svibnja 2023. godine

Pravilnik je objavljen na oglasnoj ploči Škole dana 23.05.2023. godine, a stupio je na snagu dana 01. 06. 2023. godine.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suzana Crnčec

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mihaela Barbarić